Twitch Обучителен лагер за творци
ТЕХНИЧЕСКА ПОДГОТОВКА Настройване на вашите поточни предавания
Здравейте, аз съм MrGregles и съм професионален творец в Twitch.
Днес ще ви говоря за някои основни неща
за хардуера и технологиите, които са ви необходими, за да започнете да предавате поточно;
какво е важно и какво не е толкова важно,
когато е време да започнете приключението си като поточно предаващ творец.
ТЕХНИЧЕСКА ПОДГОТОВКА Изберете своето съдържание
Когато е време да започнете да предавате поточно,
има едно нещо, от което зависят всичките ви решения за подготовка,
и това е съдържанието, което искате да предавате.
Игри ли ще играете?
Музика ли ще предавате, изкуство или ще водите обикновен разговор?
Зависи конкретно от това, което искате да предадете на публиката си
и това ще ни позволи да преминем през това, което ви е необходимо,
било то по отношение на звук, видео, компютър или просто конзола,
карта за заснемане, външно осветление и т.н.
И така, след като сте готови с това и знаете с какво искате да започнете,
можем да продължим напред.
ТЕХНИЧЕСКА ПОДГОТОВКА Обобщение на основния хардуер
Като обобщение на основния хардуер, който ви е необходим, за да започнете да предавате поточно,
ще ви е необходимо следното:
компютър тип PC или Mac,
уеб камера,
обикновен микрофон,
някои други периферни устройства и т.н.,
като контролер за управление на предаване или стойка за микрофон,
ако имате възможност да си го позволите.
ТЕХНИЧЕСКА ПОДГОТОВКА Основни изисквания за компютъра
Когато започвате да предавате поточно, има три основни неща, които са ви необходими.
Първо, стабилна връзка към интернет.
Второ, устройство, което поддържа съдържанието ви.
Трето, и последно, е софтуер за излъчване.
Може да използвате OBS, XSplit или Twitch Studio, като се предлагат и много други.
Трябва да намерите този, който е подходящ за вас.
Изпълнението на този софтуер ще бъде основната задача на компютъра ви,
независимо дали играете игра, или просто водите обикновен разговор.
Трябва да сте сигурни, че вашият компютър тип PC или Mac
може да стартира софтуера и да кодира.
ТЕХНИЧЕСКА ПОДГОТОВКА Основни изисквания за компютъра
Какво представлява кодирането?
Кодирането на фундаментално ниво
означава взимане на изходните данни от вашия софтуер за излъчване
и тяхното компресиране с цел те да бъдат изпратени по интернет в малки пакети
и след това да бъдат получени от сървър на Twitch, който ще ги излъчи на вашия канал.
Това е от съществено значение, за да работи вашето поточно предаване.
И изборът в това, което да използвате, било то PC или Mac, на който работите,
трябва да бъде в състояние да постигне тази задача, дори в базово състояние.
ТЕХНИЧЕСКА ПОДГОТОВКА Вашият компютър
Повечето компютри тип PC и Mac от среден клас са в състояние да предават поточно.
Те могат да стартират обикновена игра
и уеб камера, аудио устройство и вашия софтуер за видео излъчване по едно и също време,
докато изпълняват необходимото кодиране, за да излъчвате себе си пред света.
От полза е да разполагате с мощен компютър, ако това е възможно,
но това не означава, че трябва да харчите хиляди лири,
за да купите компютър само за да можете да предавате поточно.
Можете да го направите от телефон, ако се налага –
съдържанието е това, което има значение.
Вие сте това, което има значение,
тъй като вие ще бъдете основната част на вашето поточно предаване.
Затова не отдавайте голямо значение на това да имате най-новите видове хардуер, графични карти и централни процесори.
Вземете това, с което разполагате, използвайте го
и винаги има начин да направите поточното предаване възможно.
ТЕХНИЧЕСКА ПОДГОТОВКА Звук
Когато хората започват да предават поточно, първата им, непосредствената им мисъл е видео.
Какво ще виждат хората?
Те започват да търсят уеб камери от висок клас, безогледални фотоапарати,
графични карти от висок клас за така важните FPS в игрите,
но най-важната част от поточното предаване всъщност е звукът.
Повечето от зрителите ви ще гледат,
но ще има и от онези хора, които ще искат просто да седят и да слушат,
да сте на заден план,
а ако не могат да ви чуят добре, няма да се задържат.
Когато става въпрос за вашия избор на микрофон, има много налични опции.
Бюджетни микрофони, микрофони от висок клас, микрофони на слушалки.
Това, което е ключово, е вашата конфигурация.
Важно е по какъв начин ще използвате това, което имате, което ще направи добро както съдържанието, така и звукът.
Има много начини за увеличаване на качеството на звука
с добавки, инструменти, софтуер и т.н.,
но не е нужно да харчите хиляди лири
за микрофон със студийно качество,
за да имате добро качество на звука в своето поточно предаване.
Бих препоръчал да потърсите обикновена аудио конфигурация с аудио интерфейс
и микрофон на обикновен XLR конектор.
Може също така да изберете многофункционалните решения
като Blue Yeti или Snowball.
Това са микрофони, които са с USB,
лесно се включват, готови са незабавно за работа,
но наистина зависи, още веднъж, от съдържанието ви.
Ако смятате да предавате поточно от поле,
тогава бихте искали нещо, което можете да вземете със себе си, което ще улавя гласа ви,
както и всички звуци около вас, ако това целите.
Или, ако сте в игра, бихте искали нещо, което просто ще улавя вашия глас,
а не фоновия звук, да речем, на вашия приятел,
който току-що е решил да влезе и да опита да смути поточното предаване.
Трябва да изберете микрофон въз основа на два фактора.
На първо място – кондензаторен или динамичен.
Струва си да проверите какво означават тези, но накратко:
кондензаторният микрофон е захранван микрофон,
който ще улови почти всичко в стаята или пространството, в което се намира,
докато динамичният микрофон, който обикновено се намира в XLR конфигурациите, за които споменах,
ще улови само това, което е насочено физически към него,
към така наречената диафрагма на микрофона.
Струва си да ги разгледате и, още веднъж, предлагат се евтини варианти и за двата вида.
Проучете достатъчно, осигурете си добър звук и вашето поточно предаване ще процъфти.
ТЕХНИЧЕСКА ПОДГОТОВКА Видео камера
Вече е станало обичайно в Twitch да имате камера в себе си по всяко време.
И докато повечето хора ще изберат тази опция, имайте предвид, че не е нужно.
Но в случай че го направите,
още веднъж, не е нужно да търсите безогледален фотоапарат от висок клас или уеб камера от висок клас.
Може да използвате нещо, което е 20 долара в Amazon.
И по отношение на това, което купите, всичко зависи от начина, по който сте го настроили.
Ключово за видеозаписа е осветлението.
Ако поставите уеб камера в тъмно помещение, няма да улови много.
Уверете се, че имате настолна лампа.
Още веднъж, нещо евтино, което сте избрали от местния железарски магазин.
Гледането на техники за видеозапис и използването на това, с което разполагате,
ще ви направи по-информирани, така че, когато имате пари за по-добра конфигурация,
вие наистина ще можете да използвате пълноценно хардуера, с който разполагате.
Междувременно обаче излезте и купете уеб камера за 20 долара
и експериментирайте с позиционирането ѝ.
Дали ще бъде отдолу? Дали ще гледа директно към вас?
Дали ще бъде отстрани?
Необичайните гледни точки ще бъдат провокират интерес у хората.
От значение е и размерът.
Камерата заема ли целия екран?
В случай че просто водите обикновен разговор, го заема,
така че може би си струва да инвестирате малко повече в камерата.
Но ако просто играете
и през цялото време камерата ще заема много малка част от екрана,
в сравнение с основното съдържание, играта,
бих ви посъветвал да изберете нещо от по-нисък клас.
Не е нужно да разполагате със свръхвисока разделителна способност,
за да изглежда камерата добре, ако ще бъде миниатюрна на екрана.
Помислете за всички тези аспекти и видеозаписът ви ще процъфти.
Още веднъж, в съчетание с добър звук
вашият поток ще оживее, когато зрител се включи
и види, че сте вложили време, дори и да не е с най-високо качество,
това, което той вижда – усилията – това ще го накара да остане.
ТЕХНИЧЕСКА ПОДГОТОВКА Периферни устройства за поточно предаване
Разбира се, ако бюджетът ви позволява да излезете
и да закупите по-специални външни периферни устройства,
като например хубава стойка за микрофон, контролер за управление на предаване и т.н., тогава го направете.
Ако ви позволяват да създавате съдържанието си и виждате как ще влязат в употреба, сдобийте се с тях!
Ако не виждате, по-добре похарчете парите за нещо друго.
Въпреки това контролерът за управление на предаване може да ви позволи
да правите бързи промени между сцените в рамките на софтуера за излъчване,
а стойката за микрофон може да спре вибрациите,
за разлика от случаите, в които просто имате микрофон на бюрото.
Струва си да ги проверите.
Но бих казал, че не са основни.
Можете да намерите приложение за всичко.
Когато става въпрос за компютъра, бих предложил да опитате да разполагате с втори екран.
Винаги е хубаво да разполагате на друг екран с чата, информационния канал за активност
и софтуера ви за излъчване, за да сте сигурни, че все още
предавате на живо.
Въпреки това, още веднъж, това не е от изключителна важност.
Това, което се опитвам да подчертая, e, че
начинът, по който представяте себе си и използвате това, което ви е достъпно,
ще направи уникално поточното ви предаване и съдържанието ви,
вместо да изберете веднага да харчите хиляди лири, хиляди долари,
докато накрая осъзнаете, че не знаете посоката, по която сте тръгнали.
Започнете от дъното.
Започнете с ниския клас технологии и ще можете да се развиете
и да видите накъде трябва да тръгнете със своето поточно предаване и така ще бъде приключение,
вместо да скачате в дълбокото
и да осъзнаете, че може би сте отхапали твърде голяма хапка.
ТЕХНИЧЕСКА ПОДГОТОВКА Какво ви е необходимо
И така, като заключително обобщение – какво ви е необходимо?
Необходим ви е компютър, който може да кодира и да изпраща съдържанието ви
от софтуера за видео излъчване към Twitch.
Необходима ви е уеб камера, която може да заснеме лицето ви, вашата картина, вашите барабани,
вашето съдържание и да го представи пред света.
Необходимо ви е аудио устройство – нещо, с което звучите добре,
но не е нужно да струва цяло състояние.
С малко време и старание можете да постигнете звук, с който като че ли сте в студио,
с добавки и софтуер.
Заслужава си да инвестирате време, за да постигнете подходяща конфигурация.
И накрая, необходимите сте вие!
Съдържанието, което създавате, ако то е вашата страст и ви е приятно,
влагате време и усилия за създаването му
и използвате конфигурацията, с която разполагате,
хората ще влагат време и усилия, за да го гледат.
Уверете се, че използвате всичко пълноценно.
Всички започват от дъното.
Никой не е успял с лекота.
Насладете се на процеса.
Отделете известно време за проучване и ще можете да постигнете големи успехи.